Antikoncepcia
Dobrý deň, beriem antikoncepciu Mistra, zvykla som ju brat v čase o 20:30 večer no posledné 2 mesiaci som ju brala o 8ráno, menzes minuly mesiac prišiel len nadeň.. odvtedy mám závraty, bolesti hlavy, a tento mesiac neprišiel je tak možnosť tehotenstva ? Dalujem
Dobrý deň,
ďakujeme za Vašu otázku.
Pri správnom užívaní hormonálnej antikoncepcie je pravdepodobnosť tehotenstva minimálna. Hormonálna antikoncepcia spôsobuje stenčenie slizničnej výstelky maternice, z ktorej je potom aj krvácanie oveľa slabšie a dokonca môže menštruácia aj úplne vynechať. Ak ste zmenu užívania nevykonali ihneď po menštruácii, ale v priebehu užívania tabletiek, antikoncepčný účinok môže byť narušený. V takomto prípade odporúčam urobiť si tehotenský test.
Bolesti hlavy a závraty patria k nežiadúcim účinkom hormonálnej antikoncepcie. V prípade, že nevymiznú, alebo ak by ste mali akékoľvek pochybnosti, odporúčam navštíviť Vášho gynekológa.
Prajem pekný zvyšok dňa.
PharmDr. Veronika Kiabová